KLIA Transit

KLIA Transit () ialah sebuah perkhidmatan kereta api komuter di Kuala Lumpur, Malaysia yang menghubungkan KL Sentral dan Lapangan Terbang Antarabangsa Kuala Lumpur (KLIA) dan klia2. Perkhidmatan ini merupakan salah satu daripada dua perkhidmatan di Express Rail Link (ERL), berkongsi trek yang sama dengan KLIA Ekspres. KLIA Transit berhenti di semua stesen di sepanjang laluan, manakala KLIA Ekspres berjalan tanpa henti antara KL Sentral dan KLIA / klia2. ERL dikendalikan oleh Express Rail Link Sdn. Bhd.

Laluan ini merupakan salah satu daripada Sistem Transit Bersepadu Bandaraya KL/Lembah Klang. Stesen ini dinomborkan  dan berwarna Hijau Kebiruan pada peta transit rasmi.

Maklumat laluan

Stesen
Terdapat enam stesen yang dioperasi oleh KLIA Transit. Stesen tersebut adalah, dari utara ke selatan:

{|class="wikitable sortable" border="1" cellpadding="2" style="margin-left: 1em; margin-bottom: 1em; color: black; border-collapse: collapse; font-size: 95%"
|- align="center" bgcolor="" style="color:white"
| Nama
| Jenis
| Nota
|-
|KL Sentral
|Sisi
|Menghubungkan Laluan Kelana Jaya, KTM Komuter (Laluan Seremban and Laluan Pelabuhan Klang), KTM ETS, Laluan Sungai Buloh-Kajang dan berjalan kaki ke KL Monorail.
|-
|Bandar Tasik Selatan
|Sisi
|Menghubungkan Laluan Sri Petaling dan KTM Komuter (Laluan Seremban).
|-
|Cyberjaya/Putrajaya
|Sisi
|Menghubungkan Laluan Putrajaya.
|-
|Salak Tinggi
|Sisi
|
|-
|KLIA
|Sisi
|
|-
|klia2
|Sisi
|
|-
|}

Di KL Sentral, kedua-dua platform sisi ERL boleh diakses dari pelbagai bahagian stesen. Platform KLIA Ekspres diakses dari KL City Air Terminal (KL CAT) manakala platform KLIA Transit diakses dari Transit Concourse utama di tingkat 1. Di KLIA dan klia2, kedua-duanya KLIA Ekspres dan KLIA Transit menggunakan platform pulau yang sama, dengan setiap perkhidmatan berkhidmat hanya satu platform sisi.

Terdapat rancangan untuk stesen transit KLIA pada masa akan datang yang akan dibina di HSR Bandar Malaysia menjelang 2026.

 Sejarah 
Express Rail Link Sdn Bhd (ERL) adalah sebuah syarikat swasta milik bersama YTL Corporation Berhad, Lembaga Tabung Haji dan Trisilco Equity Sdn Bhd dengan masing-masing mempunyai nilai pegangan saham sebanyak 50%, 40% dan 10%. Pada 25 Ogos 1997, kerajaan Malaysia telah menyerahkan konsesi 30 tahun kepada syarikat tersebut untuk membiayai, membina, mengendali dan mengawal selia sistem dan perkhidmatan rel penghubung Kuala Lumpur-Lapangan Terbang Antarabangsa KL.

Kerja-kerja pembinaan pula bermula pada bulan Mei 1997 dan siap lima tahun kemudian. Ia diserahkan kepada konsortium SYZ, sebuah konsortium usahasama diantara syarikat Jerman dan Malaysia iaitu Siemens AG, Siemens Electric Engineering Sdn Bhd dan Syarikat Pembinaan Yeoh Tiong Lay Sdn Bhd. ERL Maintenance Support Sdn Bhd ditubuhkan pada tahun 1999 bertanggungjawab terhadap operasi dan selenggaraan tren milik syarikat induk berkenaan. Ia pada mulanya adalah sebuah syarikat usahasama diantara Express Rail Link Sdn Bhd dan Siemens AG tetapi kini dimiliki sepenuhnya oleh Express Rail Link Sdn Bhd.

Krisis kewangan yang melanda rantau Asia pada tahun 1997 menyebabkan projek tersebut tergendala seketika. Walau bagaimanapun, atas sokongan padu kerajaan Malaysia projek rel penghubung Kuala Lumpur-Lapangan Terbang Antarabangsa KL diteruskan. Nilai keseluruhan projek tersebut menelan belanja sebanyak RM2.4 bilion yang dibiayai melalui pengabungan ekuiti (RM500 juta), pinjaman kewangan sebanyak RM940 juta daripada Bank Pembangunan Dan Infrastruktur Malaysia Berhad (Bank Pembangunan) dan baki selebihnya melalui kemudahan eksport kredit daripada empat institusi kewangan Jerman. Express Rail Link Sdn Bhd mencapai keuntungan pada tahun 2003 setelah hanya satu tahun beroperasi.

KLIA Transit
Perkhidmatan komersil pertama KLIA Transit bermula pada 1 Jun 2002 sebagai pengangkutan rel penghubung utama bagi bandar raya Kuala Lumpur, Bandar Tasik Selatan, Putrajaya, Cyberjaya, Salak Tinggi dan Lapangan Terbang Antarabangsa KL. Kumpulan penumpang sasaran KLIA Transit ialah penduduk di sekitar kawasan stesen perhentian KLIA Transit, kakitangan Lapangan Terbang Antarabangsa KL, kakitangan kerajaan di Putrajaya, golongan pelajar dan warga pekerja di Cyberjaya yang kerap berulak-alik menggunakan perkhidmatan rel pengantara tersebut. Selain itu, KLIA Transit juga adalah pengangkutan awam alternatif bagi menyaksikan perlumbaan kereta Formula Satu di Litar Antarabangsa Sepang.

Kemalangan
Pada 24 Ogos 2010, Express Rail Link mengalami kemalangan yang dilaporkan pertama kali di mana 3 penumpang cedera. Dua kereta ERL bertembung di Kuala Lumpur Sentral. Salah satu kereta api yang terlibat akan berlepas pada pukul 9.45 malam untuk ke Lapangan Terbang Antarabangsa Kuala Lumpur sementara kereta lain yang kosong, melanggar dari belakang.

 Maklumat lain 

PerjalananJarak: 57 kilometer dari KL Sentral ke KLIATempoh: 36 minitKekerapan Kereta Api: Sekali setiap dua puluh minit (waktu sibuk), Sekali setiap setengah jam (waktu biasa, hujung minggu)Masa berlepas:KL SentralKereta api pertama pada jam 0533
Kereta api terakhir pada jam 0003KLIAKereta api pertama pada jam 0552
Kereta api terakhir pada jam 0100

Tambang

Tambang bergantung kepada perkhidmatan kereta api ekspres dan jarak perjalanan. Tempahan tempat duduk tidak diperlukan. Tambang KLIA Transit untuk KL Sentral-KLIA/klia2 dan KLIA/klia2-KL Sentral adalah sama dengan KLIA Ekspres, namun tiket perkhidmatan kereta api tidak boleh ditukar ganti. Terdapat 30% tambang dikurangkan untuk pemegang kad warga emas & OKU, walaupun pengurangan ini hanya dikenakan kepada warganegara Malaysia. Kanak-kanak di bawah dua tahun boleh melakukan perjalanan secara percuma.

Kemudahan daftar masuk tidak terdapat di stesen Transit KLIA. Walau bagaimanapun, penumpang yang memegang tiket KLIA Ekspres dibenarkan mendaftar masuk bagasi untuk beberapa syarikat penerbangan di KL CAT di KL Sentral.

Berikut adalah struktur tambang untuk perjalanan satu hala sejak 14 April 2002 dan stesen tambahan pada Mei 2014'' 'dengan pembukaan KLIA2:

Berikut adalah struktur tambang untuk perjalanan satu hala yang berkuatkuasa dari Januari 2016:

Pengguna yang kerap mempunyai pilihan membeli pas mingguan atau bulanan yang dipanggil "KLIA Transit Travel Card". Para pemegang kad ini menikmati tambang diskaun seperti berikut, pada Mei 2011:-

a) Kad yang dibeli untuk berlepas dari stesen Putrajaya ke stesen ketibaan berikut:-
 KL Sentral (Kad mingguan RM75.00, dan kad bulanan RM285.00)
 Bandar Tasik Selatan (Kad mingguan RM60.00, dan kad bulanan RM160.00)
 Salak Tinggi (Kad mingguan RM30.00, dan kad bulanan RM90.00)
 KLIA (Kad mingguan RM60.00, dan kad bulanan RM185.00)

b) Kad yang dibeli untuk berlepas dari stesen KLIA ke stesen ketibaan berikut:-
 KL Sentral  (Kad mingguan tidak dijual, dan kad bulanan RM300.00)
 Bandar Tasik Selatan (Kad mingguan tidak dijual, dan kad bulanan RM250.00)
 Putrajaya & Cyberjaya (Kad mingguan tidak dijual, dan kad bulanan RM185.00)
 Salak Tinggi (Kad mingguan tidak dijual, dan kad bulanan RM130.00)

c) Kad yang dibeli untuk berlepas dari stesen Salak Tinggi ke stesen ketibaan berikut:-
 KL Sentral  (Kad mingguan tidak dijual, dan kad bulanan RM285.00)
 Bandar Tasik Selatan (Kad mingguan tidak dijual, dan kad bulanan RM250.00)
 Nota: Stesen ketibaan lain tidak tersedia untuk pembelian kad dari stesen berlepas ini

Galeri

Lihat juga
Express Rail Link
KLIA Ekspres
KLIA Transit
Pengangkutan awam di Kuala Lumpur

Rujukan

Nota kaki

Pautan luar

KLIA Transit di laman rasmi KLIA Ekspres.
 Parça kontör bayiliği di laman rasmi

Peta laluan
Route search - Panduan pengangkutan interaktif sistem pengangkutan awam Kuala Lumpur
Peta Laluan dari malaysiaexpat.com
Peta Laluan dari ktmb.com.my
Peta Laluan dari prasarana.com.my
Peta Laluan dari stesensentral.com

 
Express Rail Link
Kereta api penghubung lapangan terbang di Malaysia
Laluan kereta api di Malaysia